Държавен вестник, бр. 13, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  13
на ваксиналните примамки през 10 – 14 дни. 
Ваксиналните байтове се залагат от членовете 
на ловно-рибарските сдружения и служители на 
РУГ за съответните ловни площи под контрола 
на официалните ветеринарни лекари, отговорни 
за здравеопазването на съответните общини.
2.1.3. Ваксинация срещу Нюкясълска болест 
(псевдочума) по птиците (кокошки, бройлери, 
фазани, пуйки, спортни гълъби и гълъби за 
представление).
Задължителна поголовна ваксинация срещу 
Нюкясълска болест (псевдочума) по птиците 
(кокошки носачки, родителски стада и бройле­
ри, фазани, пуйки и спортни гълъби и гълъби 
за представление) се извършва на основание 
чл. 5 от Наредба № 31 от 2005 г. за мерките за 
профилактика, ограничаване и ликвидиране на 
Нюкясълската болест (псевдочума) по птиците и 
за условията и реда за прилагането им (обн., ДВ, 
бр. 12 от 2006 г.; изм. и доп., бр. 76 от 2006 г., бр. 
64 от 2008 г. и бр. 8 от 2010 г.) във:
1. всички населени места, разположени в 
десеткилометровата гранична зона по граница­
та с Румъния, Република Сърбия и Република 
Македония;
2. всички населени места, разположени в 
петкилометровата зона около промишлени пти­
цеферми;
3. всички населени места, разположени около 
езера и резервати с мигриращи птици и „влажни 
зони“;
4. всички промишлени птицеферми в стра­
ната, регистрирани като животновъдни обекти, 
съгласно ЗВД;
5. ваксинация на еднодневни бройлери в 
люпилните в страната, регистрирани като жи­
вотновъдни обекти, съгласно ЗВД;
Забележка. Ваксинацията срещу Нюкясълска 
болест (псевдочума) по птиците се извършва 
само с регистрирани в страната „лентогенни“ 
ваксини, като в промишлените птицеферми и 
в люпилните ваксината и манипулацията са за 
сметка на собствениците им.
Ваксинацията по т. 1, 2 и 3 се извършва, 
както следва: 
а) пролетна: с „лентогенни“ ваксини – при 
младите птици, след 15-ия ден от излюпването 
съгласно указанията на фирмата производител; 
б) есенна: реваксинация с „инактивирана“ вак­
сина – подрастващи и възрастни птици съгласно 
указанията на фирмата производител.
Ваксинацията по т. 4 и 5 се извършва на 
всички категории птици от ветеринарния лекар, 
обслужващ птицефермата или люпилнята, съ­
гласно одобрената от директора на съответната 
РВМС схема, представена от собственика на 
птицефермата или люпилнята, като може да се 
използват и регистрираните в страната полива­
лентни ваксини.
Ваксинация на пуйки, пернат дивеч, отглеждан 
във ферми, и гълъби:
1. пуйките се ваксинират със същите ваксини 
и методи с двойни дози ваксина;
2. пернатият дивеч, отглеждан във ферми (воли­
ери), се реваксинира с ваксина „лентогенен“ щам 
съгласно указанията на фирмата производител, 
две седмици преди разселването му;
3. спортните гълъби и тези, предназначени за 
състезания и изложби, се реваксинират с „инак­
тивирана“ ваксина на 4-седмична възраст и се 
реваксинират 4 до 6 седмици преди започване 
на състезателния сезон или мероприятието, в 
което ще участват. 
За контрол на имунния статус на ваксини­
раните птици 15 – 20 дни след ваксинацията от 
всяко стадо задължително се изследват от 20 до 
40 кръвни проби за контрол на напрежението на 
имунитета и контрол на извършената ваксинация.
Освен едновалентни ваксини срещу Нюкясъл­
ска болест (псевдочума) по птиците може да се 
използват и комбинирани поливалентни ваксини, 
регистрирани в Република България.
2.1.4. Бяс 
2.1.4.1. Ваксинация при констатиран случай 
на бяс – след лабораторно потвърждаване на 
болестта бяс при животните в засегнатото на­
селено място или в част от него задължително 
се ваксинират всички кучета, котки и домашни 
животни, излизащи на паша (съгласно чл. 17, т. 7 
от Наредба № 23 от 2002 г. за профилактика и 
борба с болестта бяс по животните (ДВ, бр. 55 от 
2002 г.). Извършената ваксинация се отразява в 
интегрираната информационна система на НВМС.
Ваксинацията на домашните кучета по т. 3.1.29 
се извършва съгласно изискванията на чл. 120, 
ал. 4 ЗВД.
2.1.4.2. Ваксинация на лисиците – НВМС 
изпълнява одобрена и кофинансирана от ЕК 
Програма за орална ваксинация на лисиците. 
Програмата обхваща разпространение с летателни 
средства на ваксина на територията на областите 
в Северна България, Софийска област, област 
София-град, област Кюстендил, област Перник и 
на част от област Бургас. На 1 кв. км се залагат 
от 18 до 25 ваксинални примамки. 
Забележка. При извършване на посочените 
по-горе имунопрофилактични мероприятия от 
държавния бюджет се заплаща само стойността на 
ваксината и манипулацията. Всички консумати­
ви – индивидуални игли, спринцовки, транспорт­
ни разходи и разходи по фиксиране на животните, 
се заплащат от собствениците на животни, с 
изключение на посочените при ваксинацията на 
птици, отглеждани в промишлените птицеферми и 
в люпилните, където всички разходи са за сметка 
на собствениците. Залагането на ваксиналните 
примамки против бяс по лисиците е за сметка 
на държавния бюджет.
2.1.5. Идентификация на животните
2.1.5.1.1. Всички едри преживни животни, 
разплодни свине в промишлените свинеферми и 
всички свине в останалите ферми се идентифици­
рат с индивидуална(и) ушна(и) марка(и) съгласно 
Регламент 1760/2000 и Директива 92/102.